Foto’s: Ses vas ná waaghalsige bankroofFoto: SAPD Volgens die polisie het die verdagtes toegang verkry tot die weddery-kantore van TAB wat langs ŉ Nedbank-tak geleë is. Die verdagtes het glo hierna ŉ gat in die muur tussen die twee persele gemaak. Die verdagtes het glo ŉ slypmasjien gebruik om toegang tot die bankkluis te kry waarna hulle ŉ onbekende bedrag kontant gebuit het. Die polisie is intussen van die rooftog in kennis gestel. Met polisiebeamptes se aankoms op die toneel was die rowers steeds besig en ŉ skietgeveg het uitgebreek. Volgens die polisie is niemand beseer nie en ses verdagtes in hegtenis geneem. Die ander verdagtes is steeds soek.